**OKOLJSKA MERILA ZA VREDNOTENJE ZAHTEV**

**ZA PRIDOBITEV KREDITA**

# Uvod

Vloga za pridobitev kredita se po okoljskih merilih vrednoti glede na pričakovane okoljske učinke naložbe, in sicer na podlagi podatkov o pričakovanih merljivih okoljskih učinkih naložbe in o stanju in vplivih na okolje pred izvedbo naložbe.

V merilih so zajete ključne prioritete, povzete iz naslednjih dokumentov: Zakon o varstvu okolja (ZVO-1C), Nacionalni program varstva okolja (NPVO), Energetski zakon (EZ), Operativni program zmanjševanja toplogrednih plinov (OP TGP), Nacionalni akcijski načrt za energetsko učinkovitost za obdobje 2014-2020 (AN-URE) in ostalih dokumentov okoljske zakonodaje (Kjotski in Montrealski protokol, Operativni program doseganja nacionalnih zgornjih mej onesnaževal, IPPC, Vodna direktiva, Natura 2000 itd.).

Ta navodila podrobneje opisujejo postopke in kriterije, ki jih obdelovalec (uradna oseba, ki vodi postopek) izvaja in uporablja pri okoljskem vrednotenju posamezne vloge.

# Postopki

Postopek vrednotenja vloge, v okviru odločanja o pravici do dodelitve kredita sklada, teče v skladu z določbami veljavnih splošnih pogojev poslovanja Eko sklada in veljavnega zakona o splošnem upravnem postopku.

# Vrednotenje

V postopku vrednotenja se ugotavlja izpolnjevanje naslednjih kriterijev:

* **splošni okoljski kriteriji**

Ta kriterij predstavlja kombinacijo splošnih okoljskih kriterijev, kjer se vrednoti upoštevanje načel trajnostnega razvoja, prednostne okoljske cilje in učinkovitost sistema ravnanja z okoljem (40 točk).

* **ustreznost tehnološke rešitve**

Ocena ustreznosti tehnoloških rešitev temelji na presoji celovitosti pristopa obravnavane naložbe za dosego okoljskih ciljev (20 točk).

* **stopnja ogroženosti okolja**

Vrednotenje po tem kriteriju poteka v dveh fazah. V prvi fazi se določi faktor občutljivosti območja (zavarovana, občutljivejša in manj občutljiva območja). S tem faktorjem pomnožimo točke, ki jih dobimo pri vrednotenju zmanjšanja obremenitve okolja (zmanjšanje emisij v okolje, zmanjšanje rabe naravnih virov in energije, gospodarjenje z odpadki ter sanacija okolja) (40 točk).

Najvišje možno število točk, doseženih v postopku okoljskega vrednotenja, je 100.

**Za javni poziv 58ONS16 so določena področja z najvišjim deležem kredita in sicer:**

* 85 % za naložbe v zmanjšanje emisij toplogrednih plinov,

Kredit se odobri v deležu (v odstotku) od vrednosti priznanih stroškov naložbe. Na osnovi vrednotenja vloge po okoljskih merilih se za naložbe, ki ne dosegajo najvišjega možnega števila točk, delež kredita sorazmerno zniža za največ 20 %.

Višino kredita na osnovi okoljskih meril (VKom) se določi:

NDop = najvišji delež za posamezno okoljsko področje (%)

VKom = višina kredita na osnovi okoljskih meril

PS = priznani stroški (EUR)

VKom = (PS x NDop/100) x (0,8 + 0,2 x št. točk/100)

*Primer: zmanjšanje emisij toplogrednih plinov:*

*PS = 1 mio EUR*

*NDop = 85 %*

*št. točk iz vrednotenja = 85*

*Višina kredita na osnovi okoljskih meril:*

*VKom = (1 mio EUR x 85 /100) x (0,8 + 0,2 x 85/100) = 0,85 mio EUR x (0,8 + 0,17) =*

 *0,85 mio EUR x 0,97 = 0,776 mio EUR = 824.500,00 EUR*

*Delež kredita tako znaša 82,45 % priznanih stroškov naložbe.*

## Splošni okoljski kriteriji

### Upoštevanje načel trajnostnega razvoja, prednostni okoljski cilji in učinkovitost sistema ravnanja z okoljem

|  |  |  |
| --- | --- | --- |
| **Št.** | **Opis\*** |  |
| 3.1.1.1 | Naložba se izvaja na stavbi pod spomeniškim varstvom ali pa vključuje ohranjanje zunanje podobe skladno s stavbno dediščino. | 3 |
| 3.1.1.2 | Fasada je vsaj v polovici izvedena v lesu. | 3 |
| 3.1.1.3 | Stavbno pohištvo (okna, vrata ipd.) so lesene izvedbe. | 3 |
| 3.1.1.4 | Pri izvedbi naložbe bo vlagatelj izvedel dodatne ukrepe za vključitev objekta v naravno okolje. | 3 |
| 3.1.1.5 | V objektu bo nameščena naprava za proizvnodnjo el. energije (SPTE, fotovoltaična enektrarna ipd.). | 3 |
| 3.1.1.6 | Objekt bo priklopljen na daljinsko ogrevanje. | 3 |
| 3.1.1.7 | Na objektu bodo nameščeni sončni kolektorji za segrevanje vode in podporo ogrevanju. | 3 |
| 3.1.1.8 | Nov objekt bo postavljen na mestu, kjer je prej stal star objekt. | 5 |
|  | Na objektu bo izvedena zelena streha ali fasada. | 3 |
| 3.1.1.9 | Objekt bo imel dograjen zbiralnik deževnice. | 3 |
| 3.1.1.10 | Ob objektu bo postavljena kolesarnica. | 3 |
| 3.1.1.11 | Vgrajena bo varčna in učinkovita razsvetljava. | 3 |
| 3.1.1.12 | Vlagatelj ima sistem ravnanja z okoljem v skladu s standardom ISO 14001.  | 3 |
| 3.1.1.13 | Naložba poteka na območju s posebnimi razvojnimi problemi – ekonomsko šibka območja\*\* | 5 |
| 3.1.1.14 | Naložba poteka na območju s posebnimi razvojnimi problemi – strukturnimi problemi in visoko brezposelnostjo\*\* | 5 |
| 3.1.1.15 | Naložba poteka na območju s posebnimi razvojnimi problemi – omejevana obmejna območja in območja z omejenimi dejavniki\*\* | 5 |

 \* točke za izpolnjevanje vsakega posameznega načela se seštevajo, vendar vsota ne more preseči 40 točk;

 \*\* skladno z Uredbo o vrednosti meril za določitev območij s posebnimi razvojnimi problemi in določitvi občin, ki izpolnjujejo ta merila (Ur. list RS, št. 59/00) in Zakonom o spodbujanju skladnega regionalnega razvoja (ZSRR-2; Ur. list RS, št. 20/11 in 57/12)

## Ustreznost tehnološke rešitve

Ocena ustreznosti tehnoloških rešitev temelji na presoji celovitosti pristopa obravnavane naložbe za dosego okoljskih ciljev.

Iz naslova ustreznosti tehnoloških rešitev posamezne naložbe lahko vlagatelj doseže največ 20 točk.

### Učinkovita raba energije v stavbah

|  |  |  |
| --- | --- | --- |
|  | **UČINKOVITA RABA ENERGIJE V STAVBAH** | **točke** |
|  | **A. Celovit pristop**Stavba, pretežno zgrajena iz lesa z najmanj 75 % volumskega deleža toplotno izolacijskih materialov (v m3) naravnega izvora iz obnovljivih virov (npr. lesna vlakna, celulozni kosmiči ipd.) | **20** |
|  | **B. Ustrezna rešitev**Stavba z najmanj 75 % volumskega deleža toplotno izolacijskih materialov (v m3) mineralnega izvora (npr. mineralna volna, penjeno steklo ipd.) in naravnega izvora | **15** |
|  | **C. Zadovoljiva rešitev**Stavba z več kot 25 % volumskega deleža toplotno izolacijskih materialov (v m3) sintetičnega in ostalega izvora (npr. ekspandirani polistiren, ekstrudirani polistiren ipd.). | **10** |

## Stopnja ogroženosti okolja

Na osnovi ocene stopnje ogroženosti okolja lahko upravičenec doseže skupno največ 40 točk. Ocena stopnje ogroženosti okolja je zmnožek faktorja občutljivosti območja (3.3.1) in doseženih točk iz naslova zmanjšanja obremenitve okolja (3.3.2).

### Faktor občutljivosti okolja

|  |  |  |
| --- | --- | --- |
| **Št.** | **Opis** | **faktor** |
| **Zavarovana območja** |
| 3.3.1.1 | Strogi naravni rezervatNarodni park (ožje območje)Naravni spomenik | **2,0** |
| 3.3.1.2 | Narodni park (širše območje)Regijski park | **1,9** |
| 3.3.1.3 | Krajinski park | **1,8** |
| **Občutljivejša območja** |
| 3.3.1.4 | Posebna varstvena območja (Natura 2000)\*, oziroma ekološko pomembna področja\*\*Degradirano okolje (24. člen ZVO-1)Vodovarstvena območjaNaselja > 100.000 prebivalcev | **1,7** |
| 3.3.1.5 | Naselja > 50.000 prebivalcev | **1,6** |
| 3.3.1.6 | Naselja > 25.000 prebivalcev | **1,5** |
| 3.3.1.7 | Naselja > 10.000 prebivalcev | **1,4** |
| **Manj občutljiva območja** |
| 3.3.1.8 | Naselja > 5.000 prebivalcev | **1,3** |
| 3.3.1.9 | Naselja > 2.000 prebivalcev | **1,2** |
| 3.3.1.10 | Naselja > 100 prebivalcev | **1,1** |
| 3.3.1.11 | Naselja ≤ 100 prebivalcev | **1,0** |

\* Uredba o posebnih varstvenih območjih (območjih Natura 2000); (Ur. list RS, št. 49/04, 110/04, 59/07, 43/08 in 8/12)

\*\*Uredba o ekološko pomembnih območjih (Ur. list RS, št. 48/04)

### Zmanjšanje obremenitve okolja

Število točk iz naslova zmanjšanja obremenitve okolja lahko znaša največ 20 točk in je seštevek točk iz alinej A, B, C in D.

**3.3.2.1 Zmanjšanje obremenjevanja okolja z emisijami (A); znaša največ 15 točk**

Število točk za zmanjšanje obremenjevanja okolja z emisijami se za posamezno emisijo (parameter) izračuna po enačbi:

**število točk = (1 - E1/Eo) x Fp**

E1 predpisana mejna vrednost emisije oziroma, kjer ni predpisane mejne vrednosti, velja vrednost emisije po končani naložbi

E0 emisija pred naložbo

Fp faktor področja emisije

|  |  |
| --- | --- |
| **Področje** | **Fp** |
| Hrup | 12,5 |
| Ostalo | 5 |

####  Zmanjšanje porabe naravnih virov in energije (B); največ 15 točk

Število točk za porabo naravnih virov in energije se določi po enačbi:

**število točk = (1 – P1/Po) x Fp**

P1 poraba po naložbi

Po poraba pred naložbo

Fp faktor področja vira

|  |  |
| --- | --- |
| **Področje** | **Fp** |
| Obnovljivi viri | 10 |
| Neobnovljivi viri in energija | 5 |

#### Sanacija okolja (D) - vse ostalo, razen A, B in C; največ 15 točk

Število točk za sanacijo se odčita iz tabele:

|  |  |
| --- | --- |
| **Stopnja sanacije** | **točke** |
| Celovita sanacija | **15** |
| Ustrezna sanacija | **12** |
| Zadovoljiva sanacija | **8** |
| Posamezne rešitve | **4** |